Тахана Ӏуьйранна хӀинццалцчул хьалхе самавелира Заккамани. Иза самаваьккхира генадоццуш урамехь долийначу зуькаран мукъамо. Заккаманис бӀаьргаш биллира. Амма хӀетта, Яьссил дехьарчу регӀа тӀехула хьалаайбеллачу аьхкенан маьлхан йовхачу зӀаьнарша юха а хьаббайтира цуьнга уьш. И мукъам хезча, хазахийтира цунна: баккхий нах вовшахкхетта меттиг МутӀелип юкъахь воцуш ца хуьлура.